pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีห่วงใยกรณีเกิดเหตุทางเลื่อนบริเวณอาคารผู้โดยสารท่าอากาศยานดอนเมืองยุบตัวส่งผลให้ผู้โดยสารได้รับบาดเจ็บ กำชับหน่วยงานเกี่ยวข้องเร่งดูแล
วันพฤหัสบดีที่ 29 มิถุนายน 2566
29/06/2566
นายกรัฐมนตรีห่วงใยกรณีเกิดเหตุทางเลื่อนบริเวณอาคารผู้โดยสารท่าอากาศยานดอนเมืองยุบตัวส่งผลให้ผู้โดยสารได้รับบาดเจ็บ กําชับหน่วยงานเกี่ยวข้องเร่งดูแล
นายกรัฐมนตรีห่วงใยกรณีเกิดเหตุทางเลื่อนบริเวณอาคารผู้โดยสารท่าอากาศยานดอนเมืองยุบตัวส่งผลให้ผู้โดยสารได้รับบาดเจ็บ กําชับหน่วยงานเกี่ยวข้องเร่งดูแล ตรวจสอบหาเหตุของปัญหาสร้างความเชื่อมั่นให้ผู้ใช้บริการ
วันที่ 29 มิถุนายน 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับรายงานกรณีเกิดเหตุทางเลื่อนภายในอาคารผู้โดยสารท่าอากาศยานดอนเมืองเกิดการยุบตัวลงในขณะที่มีผู้โดยสารใช้งานและส่งผลให้ผู้โดยสารได้รับบาดเจ็บ
ทั้งนี้ นายกรัฐมนตรีห่วงใยผู้ที่ได้รับบาดเจ็บ และขอให้หน่วยงานที่เกี่ยวข้องทั้งกระทรวงคมนาคม บริษัท ท่าอากาศยานไทย จํากัด(มหาชน) เร่งตรวจสอบสาเหตุที่เกิดขึ้น และเร่งแก้ไขให้เกิดความปลอดภัย เพื่อสร้างความเชื่อมั่นแต่ผู้ใช้บริการที่มีทั้งชาวไทยและต่างชาติ รวมถึงดําเนินเรื่องการดูแลรักษาและเยียวยาแก่ผู้ได้รับบาดเจ็บโดยเร็ว
“เนื่องจากท่าอากาศยานดอนเมืองเป็นท่าอากาศยานนานาชาติ ที่ผู้ใช้บริการมีทั้งชาวไทยและต่างชาติ จะมีผลต่อภาพลักษณ์ต่อการท่องเที่ยวของประเทศ นายกรัฐมนตรีจึงมีความห่วงใย และขอให้หน่วยงานที่เกี่ยวข้องเร่งทําการตรวจสอบ ฟื้นฟูการให้บริการให้กลับสู่ภาวะปกติและสร้างความเชื่อมั่นแก่ผู้ใช้บริการโดยเร็ว” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-รองปลัดเกษตรฯ ปิดโครงการฝึกอบรมหลักสูตรนักบริหารระดับสูง กระทรวงเกษตรและสหกรณ์ (นบส.กษ.) รุ่นที่ 6
วันพฤหัสบดีที่ 29 มิถุนายน 2566
รองปลัดเกษตรฯ ปิดโครงการฝึกอบรมหลักสูตรนักบริหารระดับสูง กระทรวงเกษตรและสหกรณ์ (นบส.กษ.) รุ่นที่ 6
พร้อมมอบโอวาทแก่ผู้เข้าอบรม 64 คน โดยเน้นย้ําการพัฒนาภาวะผู้นํา และการสร้างเครือข่ายการทํางานในฐานะผู้นําหน่วยงานในอนาคต
นายพีรพันธ์ คอทอง รองปลัดกระทรวงเกษตรและสหกรณ์ เปิดเผยภายหลังได้รับมอบหมายจากปลัดกระทรวงเกษตรและสหกรณ์ ให้เป็นประธานปิดโครงการฝึกอบรมหลักสูตรนักบริหารระดับสูง กระทรวงเกษตรและสหกรณ์ (นบส.กษ.) รุ่นที่ 6 ณ ห้องประชุมชูชาติ กําภู วิทยาลัยชลประทาน กรมชลประทาน อําเภอปากเกร็ด จังหวัดนนทบุรี ว่า กระทรวงเกษตรและสหกรณ์ โดยสถาบันเกษตราธิการ ได้จัดอบรมหลักสูตร “นักบริหารระดับสูง กระทรวงเกษตรและสหกรณ์ (นบส.กษ.) รุ่นที่ 6” ดําเนินการมาตั้งแต่วันที่ 1 พฤษภาคม – 29 มิถุนายน 2566 รวมระยะเวลา 43 วันทําการ มีผู้เข้าอบรมทั้งหมด 64 คน จากหน่วยงานในสังกัดกระทรวงเกษตรและสหกรณ์ และหน่วยงานภายนอก ประกอบด้วย กระทรวงการคลัง กระทรวงแรงงาน กระทรวงการท่องเที่ยวและกีฬา กระทรวงยุติธรรม และกระทรวงอุตสาหกรรม โดยมีวัตถุประสงค์เพื่อเตรียมความพร้อมให้แก่ผู้เข้ารับการฝึกอบรมให้สามารถปฏิบัติหน้าที่ในตําแหน่งประเภทบริหารระดับต้น ได้อย่างมีประสิทธิภาพ ได้รับความเชื่อถือไว้วางใจ เชื่อมั่น ศรัทธา จากผู้เกี่ยวข้อง และเพื่อพัฒนาผู้เข้ารับการฝึกอบรมให้ตระหนักถึงคุณลักษณะ และพฤติกรรมที่บ่งชี้ ถึงความสามารถทางการบริหารและการมีภาวะผู้นํา ตามสมรรถนะของ Smart Officer ของกระทรวงเกษตรและสหกรณ์ ทั้ง 7 ด้าน นอกจากนี้ ได้เน้นย้ําถึงการพัฒนาบุคลากรโดยเฉพาะการพัฒนาภาวะผู้นํา และการสร้างเครือข่ายการทํางานในฐานะผู้นําหน่วยงานต่อไปในอนาคตด้วย
“จากการเข้ารับการฝึกอบรมตลอดระยะเวลา 43 วันที่ผ่านมา ทุกท่านคงจะเห็นได้ชัดเจนว่าการเป็นผู้นําเป็นทั้งศาสตร์และศิลป์ เพราะจําเป็นต้องใช้ฐานความรู้ที่หลากหลาย มาใช้ในการปฏิบัติหน้าที่ในฐานะผู้นํา และจําเป็นต้องประยุกต์ความรู้ทางวิชาการใช้กับสถานการณ์ต่าง ๆ เพราะสภาพการณ์ในความเป็นจริงนั้นไม่มีอะไรที่แน่นอนตายตัว ต้องใช้เทคนิคกลยุทธ์ที่หลากหลายในการปฏิบัติหน้าที่ ดังนั้น การพัฒนาภาวะผู้นําจึงเป็นสิ่งที่ต้องศึกษาเรียนรู้อย่างต่อเนื่องไม่มีวันสิ้นสุด เพื่อเปิดมุมมอง สร้างเครือข่ายการทํางานในฐานะผู้นําหน่วยงานต่อไปในอนาคต” รองปลัดเกษตรฯ กล่าว
ด้าน นางสาวชนชนก จันทร์เพ็ง ผู้อํานวยการสถาบันเกษตราธิการ กล่าวเพิ่มเติมว่า “สําหรับการดําเนินการฝึกอบรม เป็นการอบรมแบบผสมผสาน ประกอบด้วย ระบบ Onsite 4 วัน คือ กิจกรรมปฐมนิเทศ 3 วัน ณ จังหวัดนครนายก และกิจกรรมปัจฉิมนิเทศ 1 วัน ณ ห้องประชุมชูชาติ กําภู วิทยาลัยชลประทาน กรมชลประทาน อําเภอปากเกร็ด จังหวัดนนทบุรีและระบบ Online 39 วัน โดยมีกิจกรรมตลอดหลักสูตร ประกอบด้วย การบรรยายภาควิชาการจากผู้ทรงคุณวุฒิ การจัดทํารายงานการศึกษาส่วนบุคคล รายงานการศึกษากลุ่ม การวิเคราะห์ชุมชน การวิเคราะห์กรณีศึกษาในประเทศ และ การวิเคราะห์กรณีศึกษาต่างประเทศ กรณีประเทศซาอุดีอาระเบีย ซึ่งตลอดระยะเวลา 43 วัน ของการฝึกอบรมที่ผ่านมา คณะทํางานฯ ได้ประเมินโครงการในเบื้องต้นพบว่าบรรลุวัตถุประสงค์และเป้าหมายที่วางไว้ทุกประการ”
รัฐบาลไทย-ข่าวทำเนียบรัฐบาล-สธ. เปิดตัว “รถฟอกไตเคลื่อนที่” คันแรกของไทยและอาเซียน บริการผู้ป่วยไตเชิงรุก ลดภาระ       การเดินทาง เพิ่มการเข้าถึงบริการที่สะดวก รวดเร็ว
วันพฤหัสบดีที่ 29 มิถุนายน 2566
สธ. เปิดตัว “รถฟอกไตเคลื่อนที่” คันแรกของไทยและอาเซียน บริการผู้ป่วยไตเชิงรุก ลดภาระ       การเดินทาง เพิ่มการเข้าถึงบริการที่สะดวก รวดเร็ว
รองนายกรัฐมนตรีและรัฐมนตรีว่าการกระทรวงสาธารณสุข เปิดตัว รถฟอกไตเคลื่อนที่ นวัตกรรมต้นแบบ เพื่อประชาชน คันแรกของประเทศไทยและประชาคมอาเซียน รองรับการฟอกไตสูงสุด 3 รอบต่อวัน ช่วยลดภาระค่าใช้จ่ายการเดินทาง ผู้ป่วยเข้าถึงบริการที่สะดวก รวดเร็ว
รองนายกรัฐมนตรีและรัฐมนตรีว่าการกระทรวงสาธารณสุข เปิดตัว รถฟอกไตเคลื่อนที่ นวัตกรรมต้นแบบเพื่อประชาชน คันแรกของประเทศไทยและประชาคมอาเซียน รองรับการฟอกไตสูงสุด 3 รอบต่อวัน ช่วยลดภาระค่าใช้จ่ายการเดินทาง ผู้ป่วยเข้าถึงบริการที่สะดวก รวดเร็ว ใกล้บ้าน เตรียมถ่ายทอดเทคโนโลยีให้โรงพยาบาลทั่วประเทศนําไปใช้บริการต่อไป
วันนี้ (29 มิถุนายน 2566) ที่อาคารภูมิจิต กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานพิธีเปิดรถฟอกไตเคลื่อนที่ นวัตกรรมต้นแบบเพื่อประชาชน ของกรมการแพทย์ โดยโรงพยาบาลนพรัตนราชธานี และกล่าวว่า กระทรวงสาธารณสุขมีนโยบายขยายบริการฟอกไตฟรีให้ครอบคลุมทุกอําเภอ โดยผลักดันให้อยู่ในชุดสิทธิประโยชน์ของระบบหลักประกันสุขภาพถ้วนหน้า เน้นให้บริการผู้ป่วยโรคไตแบบเชิงรุก มุ่งการเข้าถึงบริการแบบไร้รอยต่อ ลดแออัด ลดรอคอย สะดวกและใกล้บ้าน ซึ่งปัจจุบันสถานการณ์โรคไตเรื้อรังในประชากรไทยเพิ่มขึ้นอย่างรวดเร็ว โดยปี 2565 พบว่า 1 ใน 25 ของผู้ป่วยโรคเบาหวานและโรคความดันโลหิตสูง กลายเป็นผู้ป่วยโรคไตเรื้อรังรายใหม่ ต้องล้างไตเพิ่มจํานวนมากขึ้น
“รถฟอกไตเคลื่อนที่ ถือเป็นนวัตกรรมต้นแบบคันแรกของประเทศไทยและกลุ่มประเทศประชาคมอาเซียน ช่วยลดข้อจํากัดการให้บริการในชุมชนและเพิ่มการเข้าถึงบริการของผู้ป่วยโรคไตเรื้อรังที่สะดวก รวดเร็ว และได้มาตรฐาน ซึ่งระยะต่อไป โรงพยาบาลทั่วประเทศสามารถนําไปใช้ในพื้นที่กันดาร ห่างไกล หรือพื้นที่ประสบภัยธรรมชาติ เพื่อช่วยให้ผู้ป่วยเข้าถึงบริการได้เพิ่มขึ้น” นายอนุทิน กล่าว
นายแพทย์ธงชัย กีรติหัตถยากร อธิบดีกรมการแพทย์ กล่าวว่า ปัจจุบัน ประเทศไทยมีผู้ป่วยโรคไตวายเรื้อรัง ระยะที่ 5 ที่ต้องรับการรักษาด้วยการล้างไตทางหน้าท้อง (Continuous Ambulatory Peritoneal Dialysis : CAPD) 23,414 ราย และฟอกเลือดด้วยเครื่องไตเทียม (Hemodialysis) 49,609 ราย มีคลินิกให้บริการฟอกไตด้วยวิธี Hemodialysis 1,151 แห่ง กระจายอยู่ทั่วประเทศ แต่ยังมีบางพื้นที่ที่ห่างไกล ผู้ป่วยไม่สามารถเข้าถึงบริการได้สะดวก ส่งผลต่อคุณภาพและความต่อเนื่องในการรักษา รถฟอกไตเคลื่อนที่ จึงเป็นเครื่องมือที่จะช่วยเพิ่มประสิทธิภาพในการรักษาผู้ป่วยโรคไตวายเรื้อรังได้มากขึ้น ทั้งนี้ ภายในรถ ประกอบด้วย เครื่องฟอกไต 2 เครื่อง ให้บริการได้สูงสุด 3 รอบต่อวัน มีระบบน้ําและไฟฟ้า ระบบการกําจัดน้ําเสียจากการล้างไตผู้ป่วย ที่ได้มาตรฐานและคํานึงถึงความปลอดภัยของผู้ป่วยเป็นหลัก โดยมีพยาบาลผู้เชี่ยวชาญไตเทียม 1 คน และผู้ช่วยพยาบาลอีก 1 คน ประจํารถให้บริการ และมีแพทย์ผู้เชี่ยวชาญโรคไต ติดตามอาการผู้ป่วยขณะฟอกเลือดผ่านทางแอปพลิเคชัน ซึ่งจะมีการถ่ายทอดเทคโนโลยีนี้ให้กับโรงพยาบาลทั่วประเทศนําไปใช้บริการต่อไป
****************************************** 29 มิถุนายน 2566
รัฐบาลไทย-ข่าวทำเนียบรัฐบาล-เริ่ม! ฤดูกาล“ผลไม้ภาคใต้” คาดปีนี้ เป็นปีทองตามรอยภาคตะวันออก
วันศุกร์ที่ 16 มิถุนายน 2566
เริ่ม! ฤดูกาล“ผลไม้ภาคใต้” คาดปีนี้ เป็นปีทองตามรอยภาคตะวันออก
.....
กรมการค้าภายใน แจ้งว่าขณะนี้ ผลไม้ภาคตะวันออกได้สิ้นสุดฤดูกาลแล้ว และได้เข้าสู่ต้นฤดูกาลของผลไม้ภาคใต้
.
ปัจจุบันเป็นช่วงที่ผลผลิต “มังคุด” กําลังออกสู่ตลาด โดยออกแล้วประมาณ 10-20% ของผลผลิตทั้งหมด โดยสถานการณ์ด้านราคายังคงทรงตัวอยู่ในระดับสูง
.
• เกรดมันรวม ราคากิโลกรัม (กก.) ละ 79-97 บาท เพิ่มขึ้นจากปี 2565 ที่ราคา 37 บาท/กก. (เพิ่มขึ้น 135%)
• เกรดกากลาย กก.ละ 55-67 บาท เพิ่มจาก 20-35 บาท/กก. (เพิ่มขึ้น 122%)
• เกรดคละ กก.ละ 35-52 บาท เพิ่มจาก 27 บาท (เพิ่ม 61%)
• เกรดดํา กก.ละ 20-28 บาท เพิ่มจาก 15-18 บาท/กก. (เพิ่มขึ้น 45%)
.
สําหรับผลผลิตทุเรียนนั้น พึ่งเริ่มออกสู่ตลาด ส่วนเงาะยังไม่ออกสู่ตลาด ทั้งนี้ กรมฯ ได้เตรียมมาตรการต่าง ๆ รับมือไว้แล้ว เช่น
.
• ประสานผู้ประกอบการเข้าไปรับซื้อ
• เร่งระบายผลผลิตจากแหล่งผลิตออกสู่ตลาด
• จัดกิจกรรมรณรงค์บริโภคผลไม้ Fruit Festival 2023
• สนับสนุนกล่องให้กับเกษตรกร
• ขอความร่วมมือสายการบินให้โหลดผลไม้ขึ้นเครื่องฟรี 20 กก.
.
คาดว่า ปีนี้จะเป็นปีทองของผลไม้ในภาคใต้ เช่นเดียวกับผลไม้ภาคตะวันออก
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ประชุมเตรียมความพร้อมคณะอนุกรรมการอนุรักษ์และจัดการช้างเลี้ยงหรือช้างบ้าน
วันศุกร์ที่ 16 มิถุนายน 2566
ประชุมเตรียมความพร้อมคณะอนุกรรมการอนุรักษ์และจัดการช้างเลี้ยงหรือช้างบ้าน
รองปลัดเกษตรฯ ประชุมเตรียมความพร้อมคณะอนุกรรมการอนุรักษ์และจัดการช้างเลี้ยงหรือช้างบ้าน
วันศุกร์ที่ 16 มิถุนายน 2566 เวลา 13.30 น. นายอภัย สุทธิสังข์ รองปลัดกระทรวงเกษตรและสหกรณ์ประชุมหารือร่วมกับนายพงษ์พันธ์ ธรรมมา รองอธิบดีกรมปศุสัตว์ (ปศ.) เพื่อเตรียมความพร้อมในการประชุมคณะอนุกรรมการอนุรักษ์และจัดการช้างเลี้ยงหรือช้างบ้าน ผ่านสื่ออิเล็กทรอนิกส์ด้วยระบบ Zoom meeting
โดยมีประเด็นสําคัญ 2 เรื่อง ดังนี้
1. พิจารณา (ร่าง) คําสั่งอนุกรรมการอนุรักษ์และจัดการช้างเลี้ยงหรือช้างบ้าน ที่ ..../2566 จํานวน 3 คําสั่ง
ได้แก่
(1) คําสั่งแต่งตั้งคณะทํางานด้านบริหารจัดการช้างเลี้ยงหรือช้างบ้าน
(2) คําสั่งแต่งตั้งคณะทํางานด้านส่งเสริมการท่องเที่ยวและสร้างภาพลักษณ์ที่ดีสําหรับการท่องเที่ยวปางช้าง และ
(3) คําสั่งแต่งตั้งคณะทํางานด้านส่งเสริมสุขภาพ สวัสดิภาพ และการควบคุมโรคระบาดในช้างเลี้ยงหรือช้างบ้าน
2. พิจารณาแผนการติดตามและขับเคลื่อนการดําเนินงานของคณะทํางานฯ
รัฐบาลไทย-ข่าวทำเนียบรัฐบาล-​โฆษกรัฐบาลเตือนประชาชน อย่าหลงเชื่อ SMS ลวง รับเงินชดเชยระหว่างว่างงาน 2,000 บาท ยืนยันรัฐบาลไม่มีนโยบายส่ง SMS แจ้งรับเงินชดเชยฯ
วันศุกร์ที่ 16 มิถุนายน 2566
16/06/2566
​โฆษกรัฐบาลเตือนประชาชน อย่าหลงเชื่อ SMS ลวง รับเงินชดเชยระหว่างว่างงาน 2,000 บาท ยืนยันรัฐบาลไม่มีนโยบายส่ง SMS แจ้งรับเงินชดเชยฯ
​โฆษกรัฐบาลเตือนประชาชน อย่าหลงเชื่อ SMS ลวง รับเงินชดเชยระหว่างว่างงาน 2,000 บาท ยืนยันรัฐบาลไม่มีนโยบายส่ง SMS แจ้งรับเงินชดเชยฯ ย้ําผู้ประกันตนยื่นเรื่องขอรับสิทธิประโยชน์ทดแทนกรณีว่างงาน ผ่านเว็บไซต์กรมการจัดหางานเท่านั้น
วันที่ 16 มิถุนายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า ขณะนี้มีรายงานว่าประชาชนจํานวนมากได้รับข้อความทาง SMS จากมิจฉาชีพที่แอบอ้างชื่อกรมการจัดหางานส่งข้อความรับเงินชดเชยระหว่างว่างงาน 2,000 บาทพร้อมแนบลิงก์ให้กดเข้าไป หากหลงเชื่อจะถูกสอบถามข้อมูลรายละเอียดส่วนตัวนั้น ยืนยันว่ารัฐบาลไม่มีนโยบายการส่ง SMS แจ้งรับเงินชดเชยกรณีว่างงาน จึงขอแจ้งเตือนประชาชน อย่าหลงเชื่อการส่งข้อความดังกล่าว และอย่ากดเข้าลิงก์ที่แนบมา
นายอนุชาฯ กล่าวว่า อธิบดีกรมการจัดหางานได้ชี้แจงว่า ขณะนี้มีประชาชนจํานวนมากได้รับข้อความทาง SMS จากมิจฉาชีพที่แอบอ้างชื่อกรมการจัดหางานส่งข้อความว่า “คุณได้รับเงินชดเชยระหว่างว่างงาน ตามนโยบายของรัฐบาล จํานวน 2,000 บาท เป็นรายชื่อตกหล่น ให้ยืนยันสิทธิ์ย้อนหลัง” พร้อมแนบลิงก์ให้กดเข้าไป หากหลงเชื่อเข้าไปสอบถามรายละเอียดจะถูกขอข้อมูลส่วนตัว อาทิ ชื่อ นามสกุล และเบอร์โทรศัพท์ ซึ่งกรมการจัดหางานยืนยันว่าไม่มีนโยบายส่ง SMS แจ้งให้ผู้ประกันตนกรณีว่างงาน ดําเนินการติดต่อเพื่อขอรับเงินทดแทนกรณีว่างงานผ่านช่องทางไลน์ ดังนั้น หากประชาชนได้รับ SMS ที่น่าสงสัย สามารถสอบถามข้อมูลที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือสายด่วนกรมการจัดหางาน โทร. 1694 หรือที่สายด่วนกระทรวงแรงงาน โทร.1506 กด 2 กรมการจัดหางาน
“สําหรับผู้ประกันตนมาตรา 33 ที่ถูกเลิกจ้าง ลาออกจากงาน หรือสิ้นสุดสัญญาจ้าง สามารถรับสิทธิประโยชน์ทดแทนกรณีว่างงานได้ โดยผู้ประกันตนต้องขึ้นทะเบียนผู้ว่างงานทาง e-service ของกรมการจัดหางานที่เว็บไซต์ e-service.doe.go.th ภายใน 30 วัน นับแต่วันที่ลาออกหรือถูกเลิกจ้างหรือสิ้นสุดสัญญาจ้าง โดยจะต้องรายงานตัวตามกําหนดนัดผ่านเว็บไซต์เดียวกันไม่น้อยกว่าเดือนละ 1 ครั้ง ทั้งนี้ ขอย้ําให้ผู้ประกันตนฯ ยื่นเรื่องขอรับสิทธิประโยชน์ทดแทนในกรณีว่างงานผ่านทางเว็บไซต์ของกรมการจัดหางานเท่านั้น” นายอนุชาฯ กล่าว
รัฐบาลไทย-ข่าวทำเนียบรัฐบาล-รมต.อนุชา นำผู้เข้าร่วมโครงการบรรพชาอุปสมบท 97 รูป เข้าพิธีปลงผม รับประทานผ้าไตรและเข้ารับประทานพระโอวาทจากสมเด็จพระสังฆราชฯ  เนื่องในโอกาสฉลองพระชนมายุ 8 รอบ 26 มิถุนายน 2566
วันศุกร์ที่ 16 มิถุนายน 2566
16/06/2566
รมต.อนุชา นําผู้เข้าร่วมโครงการบรรพชาอุปสมบท 97 รูป เข้าพิธีปลงผม รับประทานผ้าไตรและเข้ารับประทานพระโอวาทจากสมเด็จพระสังฆราชฯ  เนื่องในโอกาสฉลองพระชนมายุ 8 รอบ 26 มิถุนายน 2566
รมต.อนุชา นําผู้เข้าร่วมโครงการบรรพชาอุปสมบท 97 รูป เข้าพิธีปลงผม รับประทานผ้าไตรและเข้ารับประทานพระโอวาทจากสมเด็จพระสังฆราชฯ  เนื่องในโอกาสฉลองพระชนมายุ 8 รอบ 26 มิถุนายน 2566
วันนี้ (16 มิถุนายน 2566) เวลา 13.00 น. ณ วัดราชบพิธสถิตมหาสีมาราม กรุงเทพมหานคร พลเอก ประยุทธ์ จันทร์โอชา นายกรัฐมนตรี มอบหมายนายอนุชา นาคาศัย รัฐมนตรีประจําสํานักนายกรัฐมนตรี รักษาราชการแทนรัฐมนตรีว่าการกระทรวงอุตสาหกรรม เป็นประธานในพิธีปลงผม พิธีรับประทานผ้าไตรและเข้ารับประทานพระโอวาทจากสมเด็จพระอริยวงศาคตญาณ สมเด็จพระสังฆราชสกลมหาสังฆปริณายก และพิธีบรรพชาอุปสมบทในโครงการบรรพชาอุปสมบท 97 รูป ถวายพระกุศล สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เนื่องในโอกาสฉลองพระชนมายุ 8 รอบ 26 มิถุนายน 2566 จัดขึ้นโดยคณะกรรมการอํานวยการจัดงานฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ที่มีนายกรัฐมนตรีเป็นประธาน โดยสํานักงานเสริมสร้างเอกลักษณ์ของชาติ สํานักงานปลัดสํานักนายกรัฐมนตรี เป็นเจ้าภาพ
ในช่วงเช้า รัฐมนตรีประจําสํานักนายกรัฐมนตรี ได้ เข้าร่วมพิธีปลงผมในโครงการบรรพชาอุปสมบท 97 รูป ซึ่ง สมเด็จพระมหาวีรวงศ์ เลขานุการสมเด็จพระสังฆราช เป็นประธานฝ่ายสงฆ์ และรัฐมนตรีประจําสํานักนายกรัฐมนตรี เป็นประธานฝ่ายฆราวาส โดยมีบรรดาญาติของผู้เข้าร่วมโครงการร่วมประกอบพิธีปลงผมอย่างคับคั่ง ส่วนในช่วงบ่ายรัฐมนตรีประจําสํานักนายกรัฐมนตรี นําผู้เข้าร่วมโครงการฯ ประกอบพิธีรับประทานผ้าไตรและเข้ารับพระโอวาทจาก สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก
สําหรับโครงการบรรพชาอุปสมบท 97 รูป มีกําหนดดําเนินการระหว่างวันที่ 15 มิถุนายน - 1 กรกฎาคม 2566 มีผู้เข้าร่วมโครงการ 97 คน ประกอบด้วย ข้าราชการ พนักงานราชการ ลูกจ้างประจํา จากหน่วยงานภาครัฐ ผู้แทนภาคเอกชน นักศึกษาและประชาชน โดยความร่วมมือของวัดราชบพิธสถิตมหาสีมาราม สํานักงานปลัดสํานักนายกรัฐมนตรี กรุงเทพมหานคร และสํานักงานพระพุทธศาสนาแห่งชาติ เพื่อถวายเป็นพระกุศลแด่สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เนื่องในโอกาสฉลองพระชนมายุ 8 รอบ 26 มิถุนายน 2566 และส่งเสริมให้ประชาชนจากภาคส่วนต่างๆ ทั้งภาครัฐ ภาคเอกชน และประชาชนทั่วไปได้มีส่วนร่วม รวมถึงได้ศึกษาพระธรรมวินัยและปฏิบัติตามหลักธรรมคําสอนทางพระพุทธศาสนา
รัฐบาลไทย-ข่าวทำเนียบรัฐบาล-ดีอีเอส ร่วมงานเปิดดัชนีชี้วัดสุขภาวะดิจิทัลครั้งแรก เผยคนไทย 44.04% เสี่ยงภัยไซเบอร์
วันศุกร์ที่ 16 มิถุนายน 2566
ดีอีเอส ร่วมงานเปิดดัชนีชี้วัดสุขภาวะดิจิทัลครั้งแรก เผยคนไทย 44.04% เสี่ยงภัยไซเบอร์
ดีอีเอส ร่วมงานเปิดดัชนีชี้วัดสุขภาวะดิจิทัลครั้งแรก เผยคนไทย 44.04% เสี่ยงภัยไซเบอร์
วันนี้ (16 มิถุนายน 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เข้าร่วมงานแถลงข่าวเปิดตัว Thailand Cyber Wellness Index จัดทําโดย AIS ร่วมมือกับ มหาวิทยาลัยเทคโนโลยีพระจอมเกล้าธนบุรี และนักวิชาการทั้งด้านเทคโนโลยี ด้านสุขภาพ ด้านสื่อสารมวลชน ด้านการศึกษา และด้านการวัดประเมินผล ปัจจุบัน กว่า 44.04% คนไทยยังเสี่ยงภัยไซเบอร์ โดยได้กล่าวถึง “การผลักดันภารกิจรักษาความมั่นคงปลอดภัยสารสนเทศของประเทศไทย” ว่า การสร้างความเชื่อมั่นในการใช้เทคโนโลยีดิจิทัลอย่างมั่นคงปลอดภัย เพราะ ความปลอดภัยทางไซเบอร์ คือ เรื่องใกล้ตัว และเกี่ยวข้องกับการใช้ชีวิตประจําวัน โดยจะยิ่งทวีความสําคัญยิ่งขึ้นตามแนวทางของโลก ที่กําลังปรับตัวเข้าสู่ยุคดิจิทัลในหลากหลายมิติ เรียกว่า ยิ่งใช้มากก็ยิ่งเพิ่มความเสี่ยง ดังนั้นนอกเหนือจากการใช้กฏหมาย อย่าง พ.ร.บ. การรักษาความมั่นคงปลอดภัยไซเบอร์แล้ว สิ่งที่เราต้องทําให้เกิดขึ้นอย่างเป็นรูปธรรมให้ได้ คือ การยกระดับขีดความสามารถหรือ ทักษะดิจิทัลของประชาชน หน่วยงาน ตลอดจนการเร่งรัดพัฒนา บุคลากรทางไซเบอร์ เพื่อให้สามารถรองรับกับภัยคุกคามที่อาจเกิดขึ้นได้ทุกเวลา
ด้าน นายสมชัย เลิศสุทธิวงค์ ประธานเจ้าหน้าที่บริหาร เอไอเอส ได้กล่าวถึง “นโยบายของ AIS ในการยกระดับทักษะทางดิจิทัลให้คนไทย ภายใต้แนวคิด "CYBER WELLNESS FOR THAIS" และความสําคัญของการมีดัชนี สุขภาวะดิจิทัลเป็นครั้งแรกสําหรับคนไทย” ณ ชั้น 1 โดม เซลส์ แกลลอรี่ อาคารเพิร์ล แบงก์ค็อก
____________________
รัฐบาลไทย-ข่าวทำเนียบรัฐบาล-หน.ผตร.วิษณุ ตรวจเยี่ยมหมู่บ้านอุตสาหกรรมสร้างสรรค์ชุมชนปากน้ำประแส จ.ระยอง ชื่นชมสมาชิกมีความเข้มแข็ง สามารถสร้างอาชีพชูจุดเด่นแหล่งท่องเที่ยวอันเป็นเอกลักษณ์
วันศุกร์ที่ 16 มิถุนายน 2566
16/06/2566
หน.ผตร.วิษณุ ตรวจเยี่ยมหมู่บ้านอุตสาหกรรมสร้างสรรค์ชุมชนปากน้ําประแส จ.ระยอง ชื่นชมสมาชิกมีความเข้มแข็ง สามารถสร้างอาชีพชูจุดเด่นแหล่งท่องเที่ยวอันเป็นเอกลักษณ์
หัวหน้าผู้ตรวชราชการกระทรวงอุตสาหกรรม วิษณุ ตรวจเยี่ยมหมู่บ้านอุตสาหกรรมสร้างสรรค์ชุมชนปากน้ําประแส จ.ระยอง ชื่นชมสมาชิกมีความเข้มแข็ง สามารถสร้างอาชีพชูจุดเด่นแหล่งท่องเที่ยวอันเป็นเอกลักษณ์
วันที่ 14 มิถุนายน 2566 เวลา 15.00 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม (หน.ผตร.อก.) พร้อมด้วย นายวิเชียร ทองด้วง อุตสาหกรรมจังหวัดระยอง (อสจ.ระยอง) นางสาวหนึ่งหทัย ธรรมพิทักษ์ ผู้อํานวยการศูนย์ส่งเสริมอุตสาหกรรมภาคที่ 9 (ผอ.ศภ.9) และผู้บริหารจากหน่วยงานส่วนกลาง ลงพื้นที่เยี่ยมชมหมู่บ้านอุตสาหกรรมสร้างสรรค์ชุมชนปากน้ําประแส ตําบลปากน้ําประแส อําเภอแกลง จังหวัดระยอง
หมู่บ้านอุตสาหกรรมสร้างสรรค์บ้านปากน้ําประแส ตําบลปากน้ําประแส อําเภอแกลง จังหวัดระยอง โดยชุมชนแห่งนี้ประกอบไปด้วย หมู่บ้าน 8 แห่ง ที่มั่งคั่งด้วยทรัพยากรธรรมชาติหลายชนิด ชาวบ้านส่วนใหญ่ยังพึ่งพาอาชีพประมงพื้นบ้าน มีการทํานากุ้ง เลี้ยงปลาน้ํากร่อยริมฝั่งแม่น้ํา บางหมู่บ้านก็ยังยึดอาชีพทําสวนผลไม้ ซึ่งความอุดมสมบูรณ์เหล่านี้ยังทําให้ตําบลปากน้ําประแสมีท่าเรือประมงขนาดใหญ่ มีชุมชนอยู่กันหนาแน่น จึงกลายเป็นแหล่งการค้าที่สําคัญแห่งหนึ่งของตําบล โดยสัญลักษณ์ของชุมชนแห่งนี้คือเรือหลวงประแส 412 ที่เป็นอนุสรณ์สถาน ที่ได้รับการบรรจุเป็นสถานที่ท่องเที่ยวสําคัญ ที่ถูกนํามาใช้เป็นตรารับรองผลิตภัณฑ์หรืองานบริการต่าง ๆ ภายในชุมชน และยังมีจุดท่องเที่ยวอื่น ๆ ที่น่าสนใจ ไม่ว่าจะเป็นศาลกรมหลวงชุมพรฯ ทุ่งโปร่งทอง สะพานชมวิวประแสสิน บ้านพิพิธภัณฑ์ปากน้ําประแส ทั้งยังมีกิจกรรมวัฒนธรรมประเพณีท้องถิ่น และสัมผัสวิถีชุมชน
ทั้งนี้ หมู่บ้านอุตสาหกรรมสร้างสรรค์ชุมชนปากน้ําประแส มีจุดเด่นด้านการท่องเที่ยวเชิงนิเวศน์ แหล่งประมงพื้นบ้าน โฮมสเตย์ริมน้ําและวิถีดั้งเดิม ได้รับการส่งเสริมและพัฒนาจากศูนย์ส่งเสริมอุตสาหกรรมภาคที่ 9 และสํานักงานอุตสาหกรรมจังหวัดระยอง ในการให้ความรู้เรื่องการบริหารจัดการชุมชน แนวคิดด้านการตลาด ช่องทางการตลาดยุคใหม่ และแนวคิดการประชาสัมพันธ์และการสร้างเนื้อหา และมีกิจกรรมท่องเที่ยวเพิ่มเติมที่สามารถนําเสนออัตลักษณ์ของชุมชน การยกระดับขีดความสามารถหมู่บ้านอุตสาหกรรมสร้างสรรค์สู่การนําดิจิทัลเชื่อมต่อภูมิปัญญาท้องถิ่นส่งเสริมเรื่องการเพิ่มช่องทางการประชาสัมพันธ์ การจําหน่ายสินค้าผ่านสื่อออนไลน์ สร้างบัญชี Line Official การท่องเที่ยวของชุมชน ชื่อ “โฮมสเตย์ริมน้ําประแส” เพื่อการประชาสัมพันธ์ การจําหน่ายและการจัดกิจกรรมส่งเสริมตลาดผ่านสื่อออนไลน์ ตลอดจนการส่งเสริมให้ได้รับการรับรองมาตรฐานอุตสาหกรรมเอส การบริการหมู่บ้านอุตสาหกรรมสร้างสรรค์เพื่อการท่องเที่ยว มอก.เอส 199-2565 พร้อมทั้งการเชื่อมโยงการสนับสนุนจากภาคเอกชน อาทิ บริษัท ไออาร์พีซี จํากัด(มหาชน) และบริษัท สยามโกรเฮ่ จํากัด เพื่อเตรียมความพร้อมยกระดับสู่ “ชุมชนดีพร้อม” ต่อไป
รัฐบาลไทย-ข่าวทำเนียบรัฐบาล-ปลัดกระทรวงยุติธรรม หารือร่วมกับหัวหน้าส่วนราชการในสังกัดกระทรวงยุติธรรมพื้นที่จังหวัดเชียงราย
วันศุกร์ที่ 16 มิถุนายน 2566
ปลัดกระทรวงยุติธรรม หารือร่วมกับหัวหน้าส่วนราชการในสังกัดกระทรวงยุติธรรมพื้นที่จังหวัดเชียงราย
ปลัดกระทรวงยุติธรรม หารือร่วมกับหัวหน้าส่วนราชการในสังกัดกระทรวงยุติธรรมพื้นที่จังหวัดเชียงราย
ในวันศุกร์ที่ ๑๖ มิถุนายน ๒๕๖๖ เวลา ๐๗.๓๐ น. ณ โรงแรมแกรนด์วิสต้า เชียงราย อําเภอเมือง จังหวัดเชียงราย นางพงษ์สวาท กายอรุณสุทธิ์ ปลัดกระทรวงยุติธรรม ได้ประชุมร่วมกับหัวหน้าส่วนราชการในสังกัดกระทรวงยุติธรรมในพื้นที่ ประกอบด้วย นางสาวจักษณา ปัญญาสิทธิ์ ผู้อํานวยการสํานักงานยุติธรรมจังหวัดเชียงราย นายไพรัตน์ ขมินทกูล ผู้บัญชาการเรือนจํากลางเชียงราย นางสุรีย์ ภู่เพชร ผู้อํานวยการสํานักงานคุมประพฤติจังหวัดเชียงราย นางบุษศา ประพันธ์ ผู้อํานวยการสถานพินิจและคุ้มครองเด็กและเยาวชนจังหวัดเชียงราย และนายยุทธพิชัย จําปาเทศผู้อํานวยการสํานักงานบังคับคดีจังหวัดเชียงรายโดยได้หารือเกี่ยวกับแนวทางการปฏิบัติงาน พร้อมทั้งรับฟังสภาพปัญหาและอุปสรรคที่เกิดขึ้นจากการทํางานของแต่ละส่วนราชการในพื้นที่จังหวัดเชียงราย
ในการนี้ ปลัดกระทรวงยุติธรรม ได้ให้คําแนะนําที่เป็นประโยชน์ต่อการปฏิบัติงานให้เป็นไปอย่างมีประสิทธิภาพ และเกิดความเหมาะสมมากยิ่งขึ้น โดยได้กล่าวใจความสําคัญตอนหนึ่งว่า “มิตรภาพ คือ การพร้อมที่จะร่วมมือกันทํางานในแต่ละส่วนให้เป็นหนึ่งเดียวกัน เพราะทั้งหมด คือ กระทรวงยุติธรรม และขอฝากความหวังในการช่วยเหลือประชาชนไว้กับทุกคน”
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ขอบคุณภาครัฐ-เอกชน ร่วมขับเคลื่อนเป้าหมายการเป็นกลางทางคาร์บอน พัฒนาศักยภาพการกักเก็บคาร์บอนฝั่งอันดามัน
วันศุกร์ที่ 16 มิถุนายน 2566
โฆษกรัฐบาลเผย นายกฯ ขอบคุณภาครัฐ-เอกชน ร่วมขับเคลื่อนเป้าหมายการเป็นกลางทางคาร์บอน พัฒนาศักยภาพการกักเก็บคาร์บอนฝั่งอันดามัน
พร้อมผลักดัน ‘จังหวัดกระบี่’ นําร่องเมืองท่องเที่ยวคาร์บอนสุทธิเป็นศูนย์
วันนี้ (16 มิ.ย. 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณความร่วมมือของหน่วยงานที่เกี่ยวข้อง ในการพัฒนาศักยภาพการกักเก็บคาร์บอนของป่าชายเลนและหญ้าทะเล บริเวณภาคใต้ฝั่งอันดามัน และความร่วมมือเพื่อผลักดันการลดการปล่อยก๊าซเรือนกระจกในภาคการท่องเที่ยว นําร่องจังหวัดกระบี่ เป็นเมืองท่องเที่ยวคาร์บอนสุทธิเป็นศูนย์ ในปี 2583 เป็นจังหวัดแรกของประเทศไทย ซึ่งสอดคล้องและสนับสนุนการดําเนินการตามเป้าหมายของไทยที่ได้ประกาศไว้ ในการมุ่งสู่การเป็นกลางทางคาร์บอน (Carbon Neutrality) ในปี 2593 และการปล่อยก๊าซเรือนกระจกสุทธิเป็นศูนย์ (Net Zero Emission) ภายในปี 2608
โฆษกประจําสํานักนายกรัฐมนตรี กล่าวว่า สํานักงานการวิจัยแห่งชาติ (วช.) กระทรวงการอุดมศึกษา วิทยาศาสตร์ วิจัยและนวัตกรรม ร่วมกับหน่วยงานที่เกี่ยวข้อง ในการประเมินศักยภาพการกักเก็บคาร์บอนสีน้ําเงิน (Blue Carbon) ของป่าชายเลนและหญ้าทะเลที่ขึ้นอยู่ตามธรรมชาติ รวมถึงที่ได้รับการฟื้นฟูบริเวณภาคใต้ฝั่งอันดามัน พร้อมทั้งจัดกิจกรรม Capacity Building สร้างจิตสํานึกให้แก่ชุมชน และสร้างการมีส่วนร่วมกับหน่วยงานในพื้นที่ในการดูแลและฟื้นฟูระบบนิเวศชายฝั่ง เพื่อเพิ่มศักยภาพในการกักเก็บคาร์บอน นอกจากนี้ ยังมีการพัฒนาต้นแบบแพลตฟอร์มภูมิสารสนเทศและปัญญาประดิษฐ์ ในการติดตามการเปลี่ยนแปลงคาร์บอนร่วมกับเทคนิคการรับรู้ระยะไกล (Remote Sensing) เพื่อถ่ายทอดเทคโนโลยีให้เกิดเครือข่ายอนุรักษ์พัฒนาสิ่งแวดล้อมชายฝั่งอย่างยั่งยืนและเป็นรูปธรรม
โฆษกประจําสํานักนายกรัฐมนตรี กล่าวเพิ่มเติมถึงความร่วมมือของหน่วยงานภาครัฐและภาคเอกชน จํานวน 22 หน่วยงาน ด้านการท่องเที่ยวระดับประเทศและจังหวัด ร่วมลงนามในบันทึกข้อตกลงความร่วมมือภาคีเครือข่ายในการขับเคลื่อน Krabi Carbon Neutral Tourism 2040 พร้อมประกาศเจตนารมณ์ขับเคลื่อนจังหวัดกระบี่เป็นเมืองท่องเที่ยวคาร์บอนสุทธิเป็นศูนย์ ในปี 2583 เป็นจังหวัดแรกของไทย โดยเน้นการเพิ่มขีดความสามารถการจัดการท่องเที่ยวคาร์บอนสุทธิเป็นศูนย์ให้หน่วยงาน ผู้ประกอบการ ชุมชน นักท่องเที่ยว และแหล่งท่องเที่ยว พร้อมขับเคลื่อนการพัฒนาอุตสาหกรรมท่องเที่ยวไทยตามแนวนโยบายเศรษฐกิจ BCG เพื่อให้เกิดการท่องเที่ยวอย่างยั่งยืน เป็นมิตรต่อสิ่งแวดล้อม
“นายกรัฐมนตรีให้ความสําคัญต่อการพัฒนาประเทศอย่างยั่งยืน ครอบคลุมทุกมิติ คํานึงถึงความสมดุลระหว่างการพัฒนาทางเศรษฐกิจ สังคม และสิ่งแวดล้อม ปัจจุบันโลกตระหนักดีถึงความท้าทายด้านสิ่งแวดล้อม โดยประเทศไทยมีบทบาท และเป็นส่วนหนึ่งในเวทีโลกที่แสดงความมุ่งมั่นในการแก้ไขปัญหานี้อย่างสมดุล ยั่งยืน พร้อมกันนี้ รัฐบาลขับเคลื่อนนโยบายที่สอดคล้อง พร้อมบูรณาการความร่วมมือระหว่างภาครัฐ ภาคเอกชน และชุมชน เพื่อสร้างการมีส่วนร่วมและการตระหนักรู้ ทั้งนี้ นายกรัฐมนตรีเชื่อมั่นว่า การมีส่วนร่วมของทุกภาคส่วน ร่วมกับนโยบายที่เหมาะสมของรัฐบาล จะช่วยสนับสนุนให้ไทยสามารถบรรลุตามเป้าหมายได้อย่างแน่นอน” นายอนุชาฯ กล่าว
รัฐบาลไทย-ข่าวทำเนียบรัฐบาล-ยกระดับมาตรฐานสถานรองรับเด็กทั่วประเทศ ดูแลผู้รับบริการให้ครอบคลุมทุกกลุ่มเป้าหมาย
วันศุกร์ที่ 16 มิถุนายน 2566
ยกระดับมาตรฐานสถานรองรับเด็กทั่วประเทศ ดูแลผู้รับบริการให้ครอบคลุมทุกกลุ่มเป้าหมาย
.....
กระทรวงการพัฒนาสังคมและความมั่นคงของมนุษย์ (พม.) ยกระดับมาตรฐานสถานรองรับเด็ก และการดูแลผู้รับบริการทั่วประเทศให้ครอบคลุมทุกกลุ่มเป้าหมาย มุ่งเน้นให้เด็กได้รับการดูแล ปกป้องคุ้มครอง และมีความปลอดภัย พร้อมให้การดูแลสวัสดิการและสร้างสมดุลชีวิตกับงาน (Work-Life Balance) รวมทั้งประเมินและพัฒนาทักษะให้กับเจ้าหน้าที่ และพี่เลี้ยง ปรับเปลี่ยนการดูแลผู้รับบริการให้ดีขึ้นยิ่งขึ้น
.
อีกทั้งจัดให้มีการประเมินความเสี่ยงเพื่อยกระดับมาตรฐานสถานรองรับเด็กรายแห่ง ทบทวนมาตรฐานการดูแลเด็กของบ้านพักเด็กและครอบครัว และสถานรองรับเด็กทั่วประเทศให้เป็นมาตรฐานกลาง มุ่งเสริมสร้างความเข้มแข็งของครอบครัวและชุมชน เพื่อลดจํานวนเด็กและป้องกันเด็กไม่ให้เข้าสู่การเลี้ยงดูทดแทนโดยไม่จําเป็น
.
นอกจากนี้ ยังจัดให้มีระบบสถานสงเคราะห์และสถานรองรับทั่วประเทศใหม่ โดยจัดตั้งคณะกรรมการบริหารสถานการณ์ในภาวะวิกฤต ทีมตรวจเยี่ยม ส่งเสริมบทบาทและกลไกของการคุ้มครองเด็กจังหวัดและ กทม. เพื่อเพิ่มการคุ้มครองเด็กระดับพื้นที่ให้ทั่วถึงยิ่งขึ้น
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กสร. เผยความคืบหน้ายกระดับการคุ้มครองลูกจ้างทำงานบ้าน
วันศุกร์ที่ 16 มิถุนายน 2566
16/06/2566
กสร. เผยความคืบหน้ายกระดับการคุ้มครองลูกจ้างทํางานบ้าน
กสร. เผยความคืบหน้ายกระดับการคุ้มครองลูกจ้างทํางานบ้าน
กรมสวัสดิการและคุ้มครองแรงงาน ยกระดับการคุ้มครองลูกจ้างทํางานเกี่ยวกับงานบ้าน อันมิได้มีการประกอบธุรกิจรวมอยู่ด้วย เตรียมแก้กฎหมายขยายการคุ้มครองเพิ่ม
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวว่า องค์การแรงงานระหว่างประเทศ (ILO) ได้กําหนดให้ วันที่ 16 มิถุนายนของทุกปีเป็นวันลูกจ้างทํางานบ้านสากล (Domestic Workers Day) กระทรวงแรงงาน โดยกรมสวัสดิการและคุ้มครองแรงงาน มีภารกิจและบทบาทในการดําเนินการส่งเสริมและคุ้มครองลูกจ้างที่ทํางานเกี่ยวกับงานบ้านอันมิได้มีการประกอบธุรกิจอยู่ด้วย โดยมีกฎกระทรวงฉบับที่ 14 (พ.ศ. 2555) ออกตามความในพระราชบัญญัติคุ้มครองแรงงาน พ.ศ. 2541 ซึ่งเป็นกฎหมายที่ให้ความคุ้มครองแรงงานกลุ่มนี้เป็นการเฉพาะ ซึ่งมีสาระสําคัญ อาทิ ห้ามจ้างเด็กอายุต่ํากว่า 15 ปี กําหนดให้ลูกจ้างหยุดประจําสัปดาห์ๆ ละ 1 วัน มีวันหยุดตามประเพณีปีละ 13 วัน โดยได้รับค่าจ้าง และมีวันหยุดพักผ่อนประจําปี 6 วัน ทํางานโดยได้รับค่าจ้าง เป็นต้น และเพื่อเป็นการยกระดับการคุ้มครองแรงงานกลุ่มนี้ให้มีคุณภาพชีวิตที่ดีขึ้น กสร. ได้ดําเนินการแก้ไขการปรับปรุงกฎกระทรวง ฉบับที่ 14 (พ.ศ. 2555) เพื่อขยายความคุ้มครองเพิ่มในหลายประเด็น เช่น กําหนดให้ลูกจ้างทํางานวันหนึ่งไม่เกิน 8 ชั่วโมง นายจ้างจัดให้ลูกจ้างมีเวลาพักวันหนึ่งไม่น้อยกว่า 1 ชั่วโมง ลูกจ้างมีสิทธิลาเพื่อกิจธุระอันจําเป็น ให้ลูกจ้างได้รับค่าจ้างตามอัตราค่าจ้างขั้นต่ํา ตลอดจนให้นายจ้างแจ้งการจ้างลูกจ้างเด็ก เป็นต้น
อธิบดี กสร. กล่าวเพิ่มเติมว่า ในขณะนี้การดําเนินการปรับปรุงกฎกระทรวงฉบับดังกล่าวได้ผ่านการพิจารณาของคณะกรรมการพิจารณาร่างกฎหมายของกระทรวงแรงงานเป็นที่เรียบร้อยแล้ว ขณะนี้ อยู่ในขั้นตอนเสนอให้รัฐมนตรีว่าการกระทรวงแรงงานเห็นชอบ เพื่อนําเสนอคณะรัฐมนตรีเพื่อพิจารณาต่อไป ทั้งนี้ หากนายจ้าง ลูกจ้าง และประชาชนทั่วไป มีข้อสงสัยเกี่ยวกับกฎหมายคุ้มครองลูกจ้างทํางานสามารถปรึกษา ได้ที่กองคุ้มครองแรงงานนอกระบบ โทร. 02 660 2068 หรือสํานักงานสวัสดิการและคุ้มครองแรงงานกรุงเทพมหานคร 10 พื้นที่ หรือสํานักงานสวัสดิการและคุ้มครองแรงงานจังหวัดทุกจังหวัด
รัฐบาลไทย-ข่าวทำเนียบรัฐบาล-ปลัด ทส. เฝ้าฯ รับเสด็จสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ พร้อมถวายรายงานการพัฒนาทรัพยากรธรรมชาติและแหล่งน้ำ พื้นที่บ้านเทพภูเงิน จ.อุดรธานี
วันศุกร์ที่ 16 มิถุนายน 2566
ปลัด ทส. เฝ้าฯ รับเสด็จสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ พร้อมถวายรายงานการพัฒนาทรัพยากรธรรมชาติและแหล่งน้ํา พื้นที่บ้านเทพภูเงิน จ.อุดรธานี
ปลัด ทส. เฝ้าฯ รับเสด็จสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ พร้อมถวายรายงานการพัฒนาทรัพยากรธรรมชาติและแหล่งน้ํา พื้นที่บ้านเทพภูเงิน จ.อุดรธานี
ปลัด ทส. เฝ้าฯ รับเสด็จสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ พร้อมถวายรายงานการพัฒนาทรัพยากรธรรมชาติและแหล่งน้ํา พื้นที่บ้านเทพภูเงิน จ.อุดรธานี
วันที่ 13 มิถุนายน 2566 เวลาประมาณ 16.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) พร้อมด้วย นายสุรชัย อจลบุญ อธิบดีกรมป่าไม้ และหน่วยงาน ทส. ในพื้นที่ ร่วมเฝ้าฯ รับเสด็จสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินทรงเยี่ยมและติดตามงานโครงการตามพระราชดําริ ณ โรงเรียนตํารวจตระเวนชายแดนบ้านเทพภูเงิน ตําบลน้ําโสม อําเภอน้ําโสม จังหวัดอุดรธานี
โอกาสนี้ ปกท.ทส. ได้กราบบังคมทูลถวายรายงานการสํารวจศักยภาพของพื้นที่ในการพัฒนาด้านทรัพยากรธรรมชาติและแหล่งน้ํา เพื่อสนับสนุนชุมชนบ้านเทพภูเงิน ซึ่งมีเนื้อที่ 14,734 ไร่ มีการใช้ประโยชน์ที่ดินเป็น สวนยางพารา พื้นที่ไร่ - นา และพื้นที่ป่า มีศักยภาพการกักเก็บคาร์บอนตามประเภทการใช้ประโยชน์ที่ดินในปัจจุบัน จํานวน 47,261.38 ตันคาร์บอนไดออกไซด์เทียบเท่าต่อปี ด้านความสามารถในการเก็บกักน้ําผิวดิน ต้องมีการเพิ่มประสิทธิภาพการกักเก็บน้ําของอ่างเก็บน้ําเพื่อการอุปโภค บริโภค และการเกษตร โดยได้สํารวจพื้นที่ในการจัดทําฝายชะลอน้ําแบบถาวร จํานวน 3 แห่ง เพื่อดักตะกอนและเก็บน้ําไว้ใช้ในฤดูแล้ง ด้านน้ําบาดาล มีศักยภาพการให้น้ํา 2 – 10 ลูกบาศก์เมตรต่อชั่วโมง มีคุณภาพน้ําดี จึงได้ดําเนินการเจาะบ่อบาดาลที่โรงเรียนตํารวจตระเวนชายแดนบ้านเทพภูเงิน ที่ความลึก 50 เมตร สูบน้ําใช้ได้ปริมาณ 30 ลูกบาศก์เมตรต่อชั่วโมง
นอกจากนี้ ยังมีการจัดทําเรือนเพาะชํากล้าไม้ชุมชน การสํารวจพื้นที่นําร่องในการฟื้นฟูพื้นที่สวนยางพาราเพื่อปลูกไม้ป่า การเพิ่มศักยภาพการใช้ประโยชน์จากพืชสมุนไพร เพื่อเพิ่มความหลากหลายทางชีวภาพและรายได้ให้กับชุมชน การสํารวจการถือครองการใช้ประโยชน์ที่ดินครอบคลุมทั้งหมู่บ้าน ตามโครงการ คทช. รวมเนื้อที่ 11,548 ไร่ และการจัดทําโครงการร่วม ตามมาตรา 19 แห่ง พ.ร.บ. ป่าสงวนแห่งชาติ พ.ศ. 2507 จํานวน 447 ไร่ เพื่ออํานวยความสะดวกให้กับโรงเรียนตํารวจตระเวนชายแดนบ้านเทพภูเงิน และราษฎรบ้านเทพภูเงินในการใช้ประโยชน์พื้นที่อย่างถูกต้องตามกฎหมาย ต่อไป
รัฐบาลไทย-ข่าวทำเนียบรัฐบาล-รมว.สุชาติ เผย สหรัฐคงสถานะไทยเทียร์ 2  ชื่นชมทุกภาคส่วนบูรณาการ มุ่งสกัดค้ามนุษย์ด้านแรงงานทุกมิติ
วันศุกร์ที่ 16 มิถุนายน 2566
16/06/2566
รมว.สุชาติ เผย สหรัฐคงสถานะไทยเทียร์ 2  ชื่นชมทุกภาคส่วนบูรณาการ มุ่งสกัดค้ามนุษย์ด้านแรงงานทุกมิติ
รมว.สุชาติ เผย สหรัฐคงสถานะไทยเทียร์ 2  ชื่นชมทุกภาคส่วนบูรณาการ มุ่งสกัดค้ามนุษย์ด้านแรงงานทุกมิติ
เมื่อวันที่ 16 มิถุนายน 2566 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีที่กระทรวงการต่างประเทศสหรัฐได้เผยแพร่รายงานสถานการณ์การค้ามนุษย์ ประจําปี ค.ศ. 2023 หรือ Trafficking In Person (TIP) Report 2023 โดยรายงานดังกล่าวรวบรวมข้อมูลด้านการค้ามนุษย์จาก 188 ประเทศและเขตเศรษฐกิจ โดยในปีนี้ประเทศไทยได้รับการจัดอันดับให้อยู่ใน “Tier 2′′ เช่นเดียวกับปีที่ผ่านมา ซึ่งสะท้อนให้เห็นถึงพัฒนาการสําคัญที่รัฐบาลไทยและภาคส่วนต่างๆ ร่วมกันดําเนินการเพื่อป้องกันและปราบปรามการค้ามนุษย์อย่างจริงจัง ซึ่งสอดคล้องกับนโยบายของรัฐบาลภายใต้การนําของท่าน พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และท่าน พล.อ.ประวิตร วงษ์สุวรรณ รองนายกรัฐมนตรี ที่กํากับดูแลกระทรวงแรงงาน ได้ให้ความสําคัญกับการแก้ไขปัญหาการค้ามนุษย์ที่รัฐบาลกําหนดให้เป็นวาระแห่งชาติ
นายสุชาติ กล่าวต่อว่า ในส่วนของกระทรวงแรงงาน ซึ่งเป็นหน่วยงานหลักที่ดูแลรับผิดชอบด้านการป้องกันและปราบปรามการค้ามนุษย์ โดยในปีที่ผ่านมาได้ขับเคลื่อนการดําเนินการป้องกันและแก้ไขปัญหาการค้ามนุษย์ด้านแรงงานในหลายๆ ด้าน อาทิ มีพัฒนาการที่สําคัญด้านป้องกัน ยกระดับสํานักงานเลขานุการศูนย์บัญชาการป้องกันการค้ามนุษย์ด้านแรงงานให้เป็นหน่วยงานระดับกองสามารถสั่งการให้การปฏิบัติงานเกิดความคล่องตัว เพื่อขับเคลื่อนนโยบายการป้องกันการค้ามนุษย์ด้านแรงงาน ของกระทรวงแรงงาน บังคับใช้มาตรฐานการปฏิบัติงาน (SOP) ตรวจคัดกรองเบื้องต้นเพื่อผู้ที่อาจเป็นผู้เสียหายจากการบังคับใช้แรงงานหรือบริการ เพิ่มขีดความสามารถของเจ้าหน้าที่ในการบังคับใช้กฎหมายที่เกี่ยวข้องกับการค้ามนุษย์ เพิ่มพนักงานตรวจแรงงานในแรงงานกลุ่มเสี่ยง เช่น แรงงานต่างด้าว แรงงานเด็ก แรงงานภาคประมง ให้ได้รับความคุ้มครองตามกฎหมายแรงงาน และได้รับสภาพการจ้างตามหลักสากล ปัจจุบันกระทรวงแรงงานได้บูรณาการความร่วมมือกับหน่วยงานที่เกี่ยวข้องเพื่อขับเคลื่อนนโยบายดังกล่าว ได้แก่ การตรวจแรงงานที่ศูนย์ PIPO ในพื้นที่ 22 จังหวัดชายทะเล ตรวจแรงงานเชิงคุณภาพในสถานประกอบการทั่วไปและการตรวจสถานประกอบกิจการที่เสี่ยงต่อการใช้แรงงานเด็กแรงงานบังคับ การค้ามนุษย์ด้านแรงงาน ส่งเสริมให้สถานประกอบการนําแนวปฏิบัติการใช้แรงงานที่ดี (Good Labour Practices) ไปใช้ ดําเนินงานโครงการความร่วมมือกับสหรัฐอเมริกาด้านการป้องกัน เป็นต้น
“แม้ว่าในปีนี้ประเทศไทยได้รับการจัดอันดับรายงานสถานการณ์การค้ามนุษย์ จากกระทรวงการต่างประเทศสหรัฐให้อยู่ในระดับ Tier 2 เช่นเดียวกับปีที่ผ่านมา ขณะเดียวกันก็ต้องขอชื่นชมเจ้าหน้าที่ทุกภาคส่วนที่ได้บูรณาการและมีความพยายามสกัดการค้ามนุษย์ในทุกมิติ ซึ่งในส่วนของกระทรวงแรงงานที่รับผิดชอบด้านการป้องกัน จะยังคงมุ่งมั่นขับเคลื่อนการแก้ไขปัญหาดังกล่าวให้มีประสิทธิภาพมากยิ่งขึ้น เพื่อให้ปัญหาการค้ามนุษย์หมดไปจากประเทศไทยโดยเร็วต่อไป”นายสุชาติ กล่าวท้ายสุด
กองเผยแพร่และระชาสัมพันธ์
16 มิถุนายน 2566
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ติดตามสถานการณ์เศรษฐกิจ เน้นกระชับความร่วมมือภาคเอกชน เชื่อมั่นปี 2566 เพิ่มตัวเลขการส่งออก 1-2 %
วันศุกร์ที่ 16 มิถุนายน 2566
16/06/2566
โฆษกรัฐบาลเผย นายกฯ ติดตามสถานการณ์เศรษฐกิจ เน้นกระชับความร่วมมือภาคเอกชน เชื่อมั่นปี 2566 เพิ่มตัวเลขการส่งออก 1-2 %
เพิ่มมูลค่าการส่งออกได้เกือบ 20,000 ล้านบาท ด้วยการส่งเสริมเข้าถึงตลาดศักยภาพสําคัญของรัฐบาล 350 กิจกรรมใน 7 ภูมิภาค
วันนี้ (วันที่ 16 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์เศรษฐกิจของประเทศอย่างต่อเนื่อง กําชับให้ทุกฝ่ายประเมินภาพรวมทิศทางโลก รับฟังความคิดเห็นจากทุกภาคส่วน เพื่อหาแนวทางดําเนินการเชิงรุก รวมทั้งหามาตรการรองรับเพื่อให้แก้ปัญหาได้อย่างตรงจุด และยั่งยืน ทั้งนี้ เชื่อมั่นในการทํางานของรัฐบาล และคาดการณ์ว่าในปี 2566 มีโอกาสตัวเลขส่งออกเป็นบวกอย่างน้อยร้อยละ 1-2 แม้ภาพรวมเศรษฐกิจโลกยังมีความไม่แน่นอนจากหลายปัจจัย ซึ่งกระทบต่อกําลังซื้อของผู้บริโภค
โฆษกประจําสํานักนายกรัฐมนตรี เปิดเผยตัวเลขการส่งออกของกระทรวงพาณิชย์ ซึ่งได้ดําเนินการร่วมกับภาคเอกชน ประเมินและเตรียมแผนรองรับเพื่อรุกตลาดศักยภาพสําคัญ อาทิ ตลาดอาเซียน ตลาดตะวันออกกลาง ตลาดเอเชียใต้ และจีน ตามที่ได้เตรียมกิจกรรมเจาะตลาดเป้าหมาย 350 กิจกรรมใน 7 ภูมิภาค ซึ่งคาดว่าจะเพิ่มมูลค่าการส่งออกได้กว่า 550 ล้านเหรียญสหรัฐ หรือประมาณ 19,250 ล้านบาท นอกจากนี้ยังจะได้ตั้งคณะทํางานเป็นรายกลุ่มคลัสเตอร์ (กลุ่มสินค้า) ร่วมกับภาคเอกชน เพื่อประเมินการส่งออก หามาตรการรองรับ และแก้ไขปัญหาอย่างยั่งยืน
ทั้งนี้ โฆษกประจําสํานักนายกรัฐมนตรี ยังได้เปิดเผยเพิ่มเติมถึงแนวโน้มการส่งออกในระยะถัดไปว่า กระทรวงพาณิชย์ประเมินภาพรวมเศรษฐกิจโลกว่ายังอยู่ในภาวะชะลอตัว แม้อัตราเงินเฟ้อมีแนวโน้มชะลอลงแต่ยังคงอยู่ในระดับสูง รวมถึงยังมีความเสี่ยงจากปัจจัยอื่น ๆ เพิ่มเติมอีก อย่างไรก็ตาม การฟื้นตัวของตลาดจีนที่เกิดขึ้นในช่วงที่ผ่านมา รวมทั้งประเด็นปัญหาด้านความมั่นคงทางอาหาร ที่หลายประเทศประสบปัญหาภัยแล้งจากสภาพภูมิอากาศที่เปลี่ยนแปลง ซึ่งถือเป็นเป็นสัญญาณบวกต่อการส่งออกไทย โดยเฉพาะสินค้าเกษตรของไทยด้วยเช่นกัน
“นายกรัฐมนตรีรับทราบถึงภาพรวมสถานการณ์เศรษฐกิจโลกขอบคุณการทํางานของหน่วยงานที่เกี่ยวข้องที่ได้ดําเนินการตามแนวทาง มุ่งมั่นในการทํางาน ประเมินสถานการณ์ กําหนดกิจกรรมที่เป็นผลดีกับประเทศที่สุด โดยปัจจุบันมีสินค้าหลายตัวที่มีราคาลดลง ตัวเลขเงินเฟ้อก็ลดลง และประเทศไทยมีสินค้าที่มีศักยภาพ คุณภาพ ตามมาตรฐานโลก ที่พร้อมรับการสนับสนุนในตลาดโลกเพื่อเพิ่มตัวเลขในระบบเศรษฐกิจไทย” นายอนุชาฯ กล่าว
รัฐบาลไทย-ข่าวทำเนียบรัฐบาล-ปลัดกระทรวงวัฒนธรรม เป็นประธานกิจกรรมจิตอาสาร่วมบริจาคสิ่งของ มอบให้มูลนิธิบ้านนกขมิ้น ในโครงการเหลือ - ขอ เปลี่ยนสิ่งของเป็นค่าเทอมเด็กด้อยโอกาส
วันศุกร์ที่ 16 มิถุนายน 2566
16/06/2566
ปลัดกระทรวงวัฒนธรรม เป็นประธานกิจกรรมจิตอาสาร่วมบริจาคสิ่งของ มอบให้มูลนิธิบ้านนกขมิ้น ในโครงการเหลือ - ขอ เปลี่ยนสิ่งของเป็นค่าเทอมเด็กด้อยโอกาส
ปลัดกระทรวงวัฒนธรรม เป็นประธานกิจกรรมจิตอาสาร่วมบริจาคสิ่งของ มอบให้มูลนิธิบ้านนกขมิ้น ในโครงการเหลือ - ขอ เปลี่ยนสิ่งของเป็นค่าเทอมเด็กด้อยโอกาส
ปลัดกระทรวงวัฒนธรรม เป็นประธานกิจกรรมจิตอาสาร่วมบริจาคสิ่งของ มอบให้มูลนิธิบ้านนกขมิ้น ในโครงการเหลือ - ขอ เปลี่ยนสิ่งของเป็นค่าเทอมเด็กด้อยโอกาส
วันที่ ๑๖ มิถุนายน ๒๕๖๖ เวลา ๑๐.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานกิจกรรมจิตอาสาร่วมบริจาคสิ่งของ มอบให้มูลนิธิบ้านนกขมิ้น ในโครงการเหลือ - ขอ เปลี่ยนสิ่งของเป็นค่าเทอมเด็กด้อยโอกาส โดยมีนางโชติกา อัครกิจโสภากุล รองปลัดกระทรวงวัฒนธรรม นายสุรชัย สุขเขียวอ่อน ผู้อํานวยการมูลนิธิบ้านนกขมิ้น ผู้บริหาร ข้าราชการและเจ้าหน้าที่กระทรวงวัฒนธรรม เข้าร่วม ณ ลานวัฒนธรรมสร้างสุข กระทรวงวัฒนธรรม
ทั้งนี้ ตั้งแต่วันที่ ๕ - ๑๕ มิถุนายน ๒๕๖๖ สํานักงานปลัดกระทรวงวัฒนธรรมได้จัดพื้นที่ให้บุคลากรในสังกัดกระทรวงวัฒนธรรม ร่วมบริจาคสิ่งของเหลือใช้ต่าง ๆ อาทิ เสื้อผ้า (ทุกเพศทุกวัย) หนังสือ กระเป๋า เครื่องใช้ไฟฟ้า ของเล่นในสภาพดี ข้าวสาร อาหารแห้ง และอุปกรณ์การเรียน เป็นต้น เพื่อมุ่งสร้างจิตสํานึกให้คนในองค์กรตระหนักถึงการช่วยเหลือสังคม รวมทั้งสร้างจิตสํานึกให้แก่ข้าราชการ บุคลากรในองค์กร ให้ร่วมกันเป็นจิตอาสา โดยร่วมกันในการสืบสาน รักษา ต่อยอด ตามพระราชปณิธานของพระบาทสมเด็จพระวชิรเกล้าเจ้าอยู่หัว รัชกาลที่ ๑๐ ที่ได้ทรงมีพระราชปณิธานที่จะปลุกจิตสํานึกของประชาชนคนไทยให้รู้รักสามัคคี มีจิตสํานึกสาธารณะ มีความเอื้อเฟื้อ รู้จักแบ่งปันซึ่งกันและกัน โดยร่วมกันบําเพ็ญสาธารณประโยชน์ แก่สังคม ชุมชน และประเทศชาติ
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชมความสำเร็จของการจัดงาน Job Expo Thailand 2023 ส่งเสริมโอกาสการประกอบอาชีพของคนไทยทุกช่วงวัย ตามแนวทางยุทธศาสตร์แห่งชาติ
วันศุกร์ที่ 16 มิถุนายน 2566
โฆษกรัฐบาลเผย นายกฯ ชื่นชมความสําเร็จของการจัดงาน Job Expo Thailand 2023 ส่งเสริมโอกาสการประกอบอาชีพของคนไทยทุกช่วงวัย ตามแนวทางยุทธศาสตร์แห่งชาติ
โฆษกรัฐบาลเผย นายกฯ ชื่นชมความสําเร็จของการจัดงาน Job Expo Thailand 2023 ส่งเสริมโอกาสการประกอบอาชีพของคนไทยทุกช่วงวัย ตามแนวทางยุทธศาสตร์แห่งชาติ
วันนี้ (16 มิ.ย. 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบข้อมูลจากกระทรวงแรงงาน ถึงความสําเร็จของการจัดงาน Job Expo Thailand 2023 ที่ได้จัดขึ้นเมื่อวันที่ 8 - 10 มิถุนายน 2566 ณ ศูนย์นิทรรศการและการประชุมไบเทค กรุงเทพมหานคร โดยได้มีผู้สนใจเข้าร่วมงานกว่า 6 หมื่น 5 พันคน เชื่อมั่นเป็นโอกาสส่งเสริม พัฒนาทักษะ และคุณภาพแรงงานไทย
โฆษกประจําสํานักนายกรัฐมนตรีกล่าวว่า ภายในงานนี้ กระทรวงแรงงานเปิดเผยว่า มีผู้เข้าร่วมงานจํานวน 46,883 คน และลงทะเบียนร่วมงานผ่านระบบออนไลน์จํานวน 18,441 คน รวมทั้งสิ้น 65,324 คน ในจํานวนนี้มีผู้ลงทะเบียนสมัครทํางานในประเทศจํานวน 19,347 คน และมีการสมัครงานผ่านระบบออนไลน์ 7,739 คน รวมใช้บริการสมัครงานจํานวน 33,957 ครั้ง โดย 5 ตําแหน่งแรกที่คนสมัครมากที่สุด ได้แก่ พนักงานบริการลูกค้า พนักงานขายในสถานประกอบการค้าปลีก แรงงานด้านการผลิต พนักงานบริการท่าอากาศยาน และ เสมียน/พนักงานทั่วไป/พนักงานธุรการ อีกทั้งมีแรงงานไทยบางส่วนได้แจ้งความประสงค์ไปทํางานที่ต่างประเทศ จํานวน 7,009 โดยแรงงานไทยสนใจไปทํางาน 5 อันดับแรก ได้แก่ สหรัฐอเมริกา ไต้หวัน ญี่ปุ่น อังกฤษ สาธารณรัฐเกาหลี
นอกจากนี้ ภายในงานได้มีการส่งเสริมการประกอบอาชีพกับกลุ่ม นักเรียน นักศึกษา ผู้สูงอายุ ผู้พิการ ทหารเตรียมปลดประจําการ ผู้พ้นโทษ และผู้ว่างงานได้มีงานทํา โดยได้มีกิจกรรมทดสอบความพร้อมทางอาชีพ การแนะแนวอาชีพ และบริการคลินิกอาชีพ เรียนรู้อาชีพผ่านโลกเสมือนจริง (Virtual reality : VR) ซึ่งมีผู้ร่วมกิจกรรม 3,908 คน รวมถึงผู้สูงอายุ และกลุ่มเปราะบาง สนใจเข้าร่วมฝึกอาชีพอิสระมากที่สุด โดยมีผู้ร่วมกิจกรรมจํานวน 2,695 คน ลงทะเบียนสมัครงาน ประมาณ 800 คน และกลุ่มรับงานไปทําที่บ้าน Food Truck แฟรนไชส์
“นายกรัฐมนตรีให้ความสําคัญกับการส่งเสริมโอกาสการประกอบอาชีพของคนไทยมาอย่างต่อเนื่อง สนับสนุนให้กระทรวงแรงงานและหน่วยงานที่เกี่ยวข้องจัดกิจกรรมส่งเสริมให้ประชาชนมีงานทํา เพิ่มทักษะในการสร้างอาชีพ ให้สอดคล้องกับความต้องการของตลาดแรงงานในปัจจุบัน ตามแนวทางยุทธศาสตร์แห่งชาติ ด้านการพัฒนาและเสริมสร้างศักยภาพทรัพยากรมนุษย์และด้านการปรับสมดุลและพัฒนาระบบการบริหารจัดการภาครัฐ ทั้งนี้ นายกรัฐมนตรีมีวัตถุประสงค์ในการทํางานที่เน้นย้ํามาตลอดคือต้องการยกระดับการดํารงชีวิตให้ประชาชนแรงงานทุกคน” นายอนุชาฯ กล่าว
รัฐบาลไทย-ข่าวทำเนียบรัฐบาล-ปลัด สธ. ย้ำ รอง ผอ.ฝ่ายการแพทย์ รพ.ในสังกัด พัฒนาทักษะทางการบริหาร ทำงานด้วยธรรมมาภิบาล
วันศุกร์ที่ 16 มิถุนายน 2566
ปลัด สธ. ย้ํา รอง ผอ.ฝ่ายการแพทย์ รพ.ในสังกัด พัฒนาทักษะทางการบริหาร ทํางานด้วยธรรมมาภิบาล
ปลัดกระทรวงสาธารณสุข มอบมอบประกาศนียบัตรหลักสูตรพัฒนารองผู้อํานวยการฝ่ายการแพทย์ โรงพยาบาลศูนย์/โรงพยาบาลทั่วไป และโรงพยาบาลกรมในสังกัด ย้ําให้พัฒนาตนเองอย่างต่อเนื่อง เพิ่มพูนทักษะทางการบริหาร การทํางานเชิงบูรณาการ ยึดหลักธรรมมาภิบาลและความโปร่งใส
ปลัดกระทรวงสาธารณสุข มอบมอบประกาศนียบัตรหลักสูตรพัฒนารองผู้อํานวยการฝ่ายการแพทย์ โรงพยาบาลศูนย์/โรงพยาบาลทั่วไป และโรงพยาบาลกรมในสังกัด ย้ําให้พัฒนาตนเองอย่างต่อเนื่อง เพิ่มพูนทักษะทางการบริหาร การทํางานเชิงบูรณาการ ยึดหลักธรรมมาภิบาลและความโปร่งใสในการทํางาน เพื่อเตรียมความพร้อมก้าวสู่การเป็นผู้บริหารในระดับที่สูงขึ้น
วันนี้ (16 มิถุนายน 2566 ) ที่โรงแรมริเวอร์ ไรน์ เพลส จังหวัดนนทบุรี นายแพทย์โอภาส การย์กวินพงศ์ ปลัดกระทรวงสาธารณสุข เป็นประธานพิธีปิดการอบรมหลักสูตรพัฒนารองผู้อํานวยการฝ่ายการแพทย์โรงพยาบาลศูนย์ โรงพยาบาลทั่วไป และโรงพยาบาลในสังกัดกรมต่างๆ ของกระทรวงสาธารณสุข รุ่นที่ 17 ประจําปีงบประมาณ 2566 พร้อมรับฟังสรุปผลการเรียนรู้ และมอบประกาศนียบัตรแก่ผู้สําเร็จการอบรมที่ผ่านการประเมินผลตามเกณฑ์ของหลักสูตร จํานวน 65 คน
นายแพทย์โอภาสกล่าวว่า กระทรวงสาธารณสุขให้ความสําคัญกับการพัฒนาศักยภาพบุคลากรในหน่วยบริการทุกระดับให้มีทักษะที่จําเป็นในการปฏิบัติหน้าที่ และมีการพัฒนาตนเองอย่างต่อเนื่องให้ทันกับการเปลี่ยนแปลงของโลก โดยหลักสูตรการพัฒนารองผู้อํานวยการโรงพยาบาลฝ่ายการแพทย์ จะมุ่งเน้นความรู้ทางการบริหาร ทั้งการบริหารจัดการทรัพยากร บุคลากร งบประมาณ สร้างเครือข่ายการทํางาน รวมถึงการสร้างเจตคติในการบริหารงานด้วยหลักธรรมมาภิบาลและความโปร่งใส เพื่อให้มีศักยภาพทางการบริหารและพร้อมที่จะเข้าสู่การเป็นผู้บริหารในระดับที่สูงขึ้น
“ในชีวิตของการทํางาน ช่วง 10 ปีแรก จะเป็นเรื่องของการพัฒนาทักษะความเชี่ยวชาญในการทํางาน ช่วง 10 ปีถัดมา เราต้องเรียนรู้ทักษะทางการบริหารจัดการ เรียนรู้กฎ ระเบียบต่างๆ ที่เกี่ยวข้อง และเมื่อเข้าสู่ช่วง 10 ปีที่สาม จะต้องเรียนรู้เรื่องการทํางานเชิงบูรณาการ การเชื่อมโยงกับหน่วยงาน/องค์กรอื่นๆ การวางนโยบาย รวมถึงทบทวน สรุปบทเรียน เพื่อถ่ายทอดความรู้และประสบการณ์สู่คนรุ่นต่อไป ดังนั้น ขอให้รองผู้อํานวยการฝ่ายการแพทย์ทุกท่านได้นําความรู้จากการอบรมครั้งนี้ไปใช้ในการบริหารจัดการหน่วยงานให้มีประสิทธิภาพ พร้อมกับพัฒนาตนเองอยู่เสมอ” นายแพทย์โอภาสกล่าว
ทั้งนี้ หลักสูตร “การพัฒนารองผู้อํานวยการฝ่ายการแพทย์โรงพยาบาลศูนย์ โรงพยาบาลทั่วไป และโรงพยาบาลในสังกัดกรมต่างๆ ของกระทรวงสาธารณสุข” เป็นความร่วมมือของกระทรวงสาธารณสุข สมาคมนักบริหารสาธารณสุข และชมรมโรงพยาบาลศูนย์/โรงพยาบาลทั่วไป จัดขึ้นระหว่างวันที่ 5 พฤศจิกายน 2565 – 16 มิถุนายน 2566 ประกอบด้วยการเรียนรู้ภาคทฤษฎี และการฝึกปฏิบัติภาคสนาม เพื่อให้สามารถเผชิญกับสถานการณ์ที่เปลี่ยนแปลงไปและวางแผนแก้ไขปัญหาได้อย่างมีประสิทธิภาพ โดยเน้นการฝึกทักษะการบริหารกฎ ระเบียบ และวิทยาการที่เกี่ยวข้อง, การวิเคราะห์ด้าน Human Resource Management (HRM), Human Resource Development (HRD), and Outsourcing การบริหารการเงินงบประมาณและพัสดุ การวิเคราะห์ด้านเทคโนโลยี (HIS / Disruption Technology) การวิเคราะห์ด้านระบบบริหารโรงพยาบาลคุณภาพและสิ่งแวดล้อม การจัดทํายุทธศาสตร์การบริหารการเปลี่ยนแปลง เป็นต้น
***********************************16 มิถุนายน 2566
รัฐบาลไทย-ข่าวทำเนียบรัฐบาล-ปลัดกระทรวงวัฒนธรรมเป็นประธานกิจกรรม “สวดมนต์เจริญจิตตภาวนา” ถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
วันศุกร์ที่ 16 มิถุนายน 2566
ปลัดกระทรวงวัฒนธรรมเป็นประธานกิจกรรม “สวดมนต์เจริญจิตตภาวนา” ถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
ปลัดกระทรวงวัฒนธรรมเป็นประธานกิจกรรม “สวดมนต์เจริญจิตตภาวนา” ถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา และส่งเสริมให้ข้าราชการและเจ้าหน้าที่ได้สวดมนต์เสริมสิริมงคลแก่ชีวิต
วันที่ ๑๖ มิถุนายน ๒๕๖๖ เวลา ๐๘.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานกิจกรรม “สวดมนต์เจริญจิตตภาวนา” โดยมีนางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม ผู้บริหาร ข้าราชการและเจ้าหน้าที่กระทรวงวัฒนธรรม เข้าร่วม ณ ศาลาแทงหยวก กองพิธีการศพที่ได้รับพระราชทาน กระทรวงวัฒนธรรม
ทั้งนี้ กิจกรรมดังกล่าวจัดขึ้นทุกวันศุกร์ โดยเริ่มตั้งแต่ วันศุกร์ที่ ๑๖ มิถุนายน เป็นต้นไป เพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ตลอดจนส่งเสริมและสนับสนุนให้ข้าราชการและเจ้าหน้าที่ได้มีโอกาสทําบุญ สวดมนต์ ไหว้พระ และเจริญจิตตภาวนา อันจะส่งผลให้เกิดความศรัทธาในพระรัตนตรัย เกิดความเป็นสิริมงคลแก่ชีวิต ทําให้มีจิตใจสงบ มีสมาธิ มีจิตใจเมตตา และมีความปรารถนาดีต่อเพื่อนมนุษย์
รัฐบาลไทย-ข่าวทำเนียบรัฐบาล-ปลัดฯ จตุพร ติวเข้ม จนท.อุทยานฯ เร่งแก้ไขปัญหาที่ดินของราษฎรในเขตป่าอนุรักษ์ แนะ ต้องรู้จักวางตัว รู้วัฒนธรรมพื้นที่ การข่าวต้องดี ควบคู่การใช้กฎหมาย
วันศุกร์ที่ 16 มิถุนายน 2566
ปลัดฯ จตุพร ติวเข้ม จนท.อุทยานฯ เร่งแก้ไขปัญหาที่ดินของราษฎรในเขตป่าอนุรักษ์ แนะ ต้องรู้จักวางตัว รู้วัฒนธรรมพื้นที่ การข่าวต้องดี ควบคู่การใช้กฎหมาย
ปลัดฯ จตุพร ติวเข้ม จนท.อุทยานฯ เร่งแก้ไขปัญหาที่ดินของราษฎรในเขตป่าอนุรักษ์ แนะ ต้องรู้จักวางตัว รู้วัฒนธรรมพื้นที่ การข่าวต้องดี ควบคู่การใช้กฎหมาย
ปลัดฯ จตุพร ติวเข้ม จนท.อุทยานฯ เร่งแก้ไขปัญหาที่ดินของราษฎรในเขตป่าอนุรักษ์ แนะ ต้องรู้จักวางตัว รู้วัฒนธรรมพื้นที่ การข่าวต้องดี ควบคู่การใช้กฎหมาย
วันที่ 15 มิถุนายน 2566 เวลา 09.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เป็นประธานเปิดการประชุมเชิงปฏิบัติการ แนวทางการดําเนินงานการแก้ไขปัญหาที่ดินของราษฎรในเขตป่าอนุรักษ์ตามกฎหมาย โดยมี นายอรรถพล เจริญชันษา อธิบดีกรมทรัพยากรทางทะเลและชายฝั่ง รักษาราชการแทนอธิบดีกรมอุทยานแห่งชาติ สัตว์ป่า และพันธุ์พืช กล่าวรายงาน พร้อมด้วย ผู้บริหาร ผู้อํานวยการสํานัก เจ้าหน้าที่ผู้ปฏิบัติงานทั้งในส่วนกลางและส่วนภูมิภาค รวมจํานวนกว่า 400 คน เข้าร่วมการประชุม ณ โรงแรมอัศวิน แกรนด์ คอนเวนชั่น กรุงเทพมหานคร และผ่านระบบการประชุมทางไกล VDO Conference เพื่อสร้างความเข้าใจในนโยบายและแนวทางการแก้ไขปัญหาที่ดินของราษฎรในเขตป่าอนุรักษ์ และเตรียมความพร้อมในการดําเนินการเมื่อมีการบังคับใช้กฎหมายลําดับรอง ตามมาตรา 64 แห่ง พ.ร.บ. อุทยานแห่งชาติ พ.ศ. 2562 และมาตรา 121 แห่ง พ.ร.บ. สงวนและคุ้มครองสัตว์ป่า พ.ศ. 2562 ได้อย่างถูกต้องและเป็นมาตรฐานเดียวกัน
นายจตุพร กล่าวว่า การแก้ไขปัญหาเรื่องที่ดินของราษฎรในเขตป่า เป็นปัญหาเร่งด่วนของกระทรวงทรัพยากรธรรมชาติและสิ่งแวดล้อม โดยเฉพาะในพื้นที่ป่าอนุรักษ์ทั้ง 227 แห่ง ที่มีราษฎรถือครองที่ดินอยู่ 316,560 ราย 468,256 แปลง รวมเนื้อที่ประมาณ 4,273,726 ไร่ ซึ่งในแต่ละพื้นที่ล้วนมีความซับซ้อน แต่ได้มีการจัดทําขอบเขตพื้นที่ทํากินหรือที่อยู่อาศัยที่เรียกว่า “เขตบริหารพื้นที่การอนุรักษ์” ร่วมกับราษฎรในพื้นที่แล้วเสร็จทุกพื้นที่แล้วตั้งแต่เดือนตุลาคม 2565 เพื่อจัดทําเป็นแผนที่แนบท้ายร่างพระราชกฤษฎีกากําหนดโครงการอนุรักษ์และดูแลรักษาทรัพยากรธรรมชาติภายในเขตอุทยานแห่งชาติ เขตรักษาพันธุ์สัตว์ป่า และเขตห้ามล่าสัตว์ป่า ต่อไป หลังจากนี้ เมื่อกฎหมายลําดับรอง ทั้ง 2 มาตรา มีผลบังคับใช้ จะเป็นส่วนสําคัญที่สุดที่ใช้เป็นหลักยึดในการทํางานของเจ้าหน้าที่ แต่สิ่งที่สําคัญอีกส่วนคือ การปฏิบัติงานของเจ้าหน้าที่ในพื้นที่ ที่ต้องมีการฝึกอบรมให้ความรู้ทักษะด้านการสื่อสารและการวางตัวที่ดี ต้องรู้จักวัฒนธรรมหรือภูมิสังคมที่แตกต่างกันของแต่ละพื้นที่เป็นอย่างดี และต้องมีการประสานด้านการข่าวร่วมกับท้องถิ่นและท้องที่ที่ดี เพื่อสร้างความร่วมมือและความเข้าใจที่ถูกต้องร่วมกับพี่น้องประชาชน นอกจากนี้ เขตบริหารพื้นที่การอนุรักษ์ที่กําหนดขึ้น จะต้องมีการจัดทําแผนการจัดการพื้นที่อนุรักษ์ หรือ master plan ของแต่ละพื้นที่ โดยยึดหลักข้อกฎหมาย ที่สามารถวางระบบสาธารณูปโภค สาธารณูปการ ให้กับราษฎรในพื้นที่ได้อย่างเหมาะสม มีการกําหนด zoning การใช้ประโยชน์พื้นที่ที่ชัดเจน และสิ่งที่สําคัญที่สุด คือ จะต้องไม่มีการบุกรุกพื้นที่เพิ่มเติม ภายหลังจากที่มีการปักหลักเขตบริหารพื้นที่เพื่อการอนุรักษ์แล้ว รวมถึงต้องมีการกําหนดกรอบแนวทางเพื่อรองรับการปฏิบัติงานให้เป็นไปตามข้อกําหนดและเงื่อนไขของกฎหมายลําดับรองให้ชัดเจนด้วย